PLANINSKO DRUŠTVO CELJE MATICA                                                                         Celje, 24. 2. 2010

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358

S Trojan v Tremerje 

V SOBOTO,  6. MARCA 2010

V MINULIH DVAINDVAJSETIH LETIH 

SMO DEVETKRAT MERILI RAZDALJO S TROJAN V TREMERJE, 

DESETO MERITEV PA SMO V NASPROTNI SMERI OPRAVILI LANSKO LETO. 

NA KONCU SMO SE PO OKOLI DESETIH URAH HOJE VEDNO VESELILI USPEHA, 

KI SMO GA VSELEJ DOSEGLI PO PREIZKUŠENEM REKLU, DA SE POČASI PRIDE DALEČ. 

DASI NA LETOŠNJEM SPISKU ŽELJA IZLETNIŠKEGA ODSEKA NI ENAJSTEGA POHODA, 

SI BOMO NA ŽELJO VEČKRATNIH UDELEŽENCEV VSEENO VZELI PROSTO SOBOTO 

ZA POT PO SLEMENIH IN VRHEH MED ZASAVJEM IN SPODNJO SAVINJSKO DOLINO. 

PO NJIH VAS VABIMO UTRJEVAT SVOJO VZDRŽLJIVOST V ČASU, 

KO ŽIL ŠE NI NAPOLNIL SVINEC POMLADNE UTRUJENOSTI. 

ČETUDI BO BRŽČAS MARSIKJE ŠE TREBA ZAGAZITI V CELEC. 

DESET MINUT PRED PETO, OB 4:50 

SE ZBEREMO NA POSTAJALIŠČU PRED GLAZIJO OB LJUBLJANSKI CESTI 

IN SE Z REDNIM AVTOBUSOM ODPELJEMO NA PREVRTANE TROJANE, 569 m. 

POT SE SPRVA NE MORE ČISTO OGNITI ASFALTIRANI CESTI SKOZI ŠENTGOTARD, 632 m, 

PA VENDAR NAM KAŽIPOT KMALU POKAŽE STEZO NA ČEMŠENIŠKO PLANINO, 1204 m, 

KJER SI V PLANINSKEM DOMU dr. Francija Goloba, 1120 m, PRIVOŠČIMO PRVI KRAJŠI POSTANEK. 

PO STRMEM SESTOPU SMO KMALU NA VRHEH PRI CERKVI SVETEGA LENARTA, 891 m, 

ODKODER SE PO MOŽNOSTI KAR PO ROBU SENOŽETI 

VZPNEMO NA IZRAZITI A MANJ RAZGLEDNI JAVOR, 1131 m. 

SESTOP PO SLEMENU MIMO GORNJE POSTAJE SMUČARSKE VLEČNICE 

RES NI OZNAČEN, A VSEENO PO NJEM DOSEŽEMO CESTO NA VRHE IN V MARIJO REKO, 

NA CESTO IZ TRBOVELJ V PREBOLD PA STOPIMO PO ZASAVSKI POTI NA PODMEJI, 742 m. 

DELNO PO CESTI IN MALCE PO STEZI SE VLEČE POT NA RAZGLEDNO MRZLICO, 1122 m, 

KJER SE V PLANINSKEM DOMU, 1093 m, ODDAHNEMO ZA OKOLI TRI ČETRT URE. 

PO STRMEM SESTOPU Z MRZLICE ZAVIJE POT OKROG GOZDNIKA NA ŠMOHOR, 781 m. 

ČE NE BOMO PREPOZNI, 

LAHKO POKAŽEMO ZA KONEC SVOJO ČILOST ŠE Z VZPONOM NA MALIČ, 936 m, 

Z VRHA PA KARSEDA NARAVNOST SESTOPIMO V K DRAKSLERJU V TREMERJE, 233 m. 

DOMOV SE Z NAROČENIM PREVOZOM VRNEMO PREDVIDOMA DO 20. ure. 

DOBRA OBUTEV IN PRIMERNE NOGAVICE 

SO NA TAKO DOLGI POTI PRAV GOTOVO NAJVAŽNEJŠA STVAR. 

KER SE ZIMA ŠE NI VDALA, VZEMIMO S SABO GAMAŠE, . 

MEDTEM KO BOMO SVETILKO NAMESTO KRESNIČKE. NAJBRŽ VKLOPILI LE ZJUTRAJ. 

ZA IZLET SE PRIJAVIMO V DRUŠTVENI PISARNI NA STANETOVI 20. 

ZA PREVOZ NA TROJANE 

IN IZ TREMERJA V CELJE OZIROMA DO ŽALCA PRISPEVAMO SKUPAJ 7,00 evrov. 

DOBER VEČER V TREMERJU!

Tone Primožič

